จุฬาราชมนตรีออกโรงปรามมาเลย์แทรก 3 จว.ใต้
ประชาไท-26 ก.พ.48 นายสวาสดิ์ สุมาลยศักดิ์ จุฬาราชมนตรี ระบุว่า จะหารือกับหน่วยงานด้านความมั่นคงของประเทศ กรณีที่รัฐบาลมาเลเซียจะเชิญไปปราศรัยเกี่ยวกับศาสนา โดยจะปรึกษาหารือในประเด็นการแก้ไขปัญหาภาคใต้ ทั้งนี้เพื่อข้อร้องไม่ให้ทางประเทศมาเลเซียเข้ามาเกี่ยวข้องกับปัญหาที่เกิดในภาคใต้ ปัญหาของประเทศใดก็ขอให้ประเทศนั้นได้เป็นผู้แก้ไข จุฬาราชมนตรีระบุ จุฬาราชมนตรีเห็นว่า ปัญหาที่เกิดขึ้นในพื้นที่ 3 จังหวัดชายแดนภาคใต้ เนื่องจากเพราะไม่ปฏิบัติตามรัฐธรรมนูญจนเกิดความแตกแยกของประชาชนเหมือนที่เกิดขึ้นในต่างประเทศ สำหรับนโยบายการแบ่งแยกหมู่บ้านออกเป็น 3 โซน นั้น ยังไม่ทราบรายละเอียดที่ชัดเจน และยังไม่ขอออกความคิดเห็นในขณะนี้ ส่วนการที่ทางรัฐบาลแต่งตั้งรัฐมนตรีและส.ส. 25 คน ลงพื้นที่ภาคใต้เพื่อหาข้อมูลเชิงลึกนั้น ถือว่าเป็นเรื่องดีเพราะจะทำให้รัฐบาลได้ข้อมูลเพื่อแก้ปัญหาภาคใต้อีกทางหนึ่งด้วย 
ประชาไท-26 ก.พ.48 นายสวาสดิ์ สุมาลยศักดิ์ จุฬาราชมนตรี ระบุว่า จะหารือกับหน่วยงานด้านความมั่นคงของประเทศ กรณีที่รัฐบาลมาเลเซียจะเชิญไปปราศรัยเกี่ยวกับศาสนา